OpenLLM-France/wikimedia huggingface dataset:
# Kallikrates programa

Kallikrates programa (grezieraz: Πρόγραμμα Καλλικράτης), Greziako gobernuak estatuaren egitura eta gastuak gutxitzeko 2010ean onartutako lege multzoa da. Hartutako neurri garrantzitsuenen artean, udalerrien batzea eta enpresa publikoen gutxitzea daude. Udalerri berrien egitura 2011ko urtarrilaren 1ean jarri zen indarrean, bi hilabete lehenago ospatutako udal hauteskundeetan eratutako udalbatzekin.
Estatuaren egituraren eraberritzea, 2008an hasitako krisialdi ekonomikoak Greziako finantzen egoeran eragindako ondorio da, eta 2010ean Europar Batasunak eta Nazioarteko Moneta Funtsak herrialdean eginiko eskuartzearen ondoren hartutako neurrietako bat da.

## Udalerrien batzea

Kallikrates programaren aurretik 910 udalerri eta 124 komunitate zeuden Grezian. Udalerrien batzen ostean 325 udalerri baino ez dira geratzen.
Udalerriak batzerakoan irizpide ezberdinak jarraitu ziren: Atenas eta Tesalonikako hiriguneetan gutxieneko biztanle kopurua 25.000 izan zen, baina gainontzeko guneetan 10.000 biztanlekoa. Bestalde, Grezia iparraldeko gune menditsuetan 2.000 biztanleko udalerri berriak sortu ziren.
Hegoalde eta hego-ekialdeko uharteetan, udalerri bakarra sortu zen uharte bakoitzeko, Kreta eta Evia uharte handienetan izan ezik.

## Ikus, gainera

* Udalerrien batzea

## Erreferentziak

* ↑ http://www.ana.gr/anaweb/user/showplain?maindoc=8665460&maindocimg=8507359&service=98 Athens News Agency.

## Kanpo estekak

* (Grezieraz) Kallikrates programaren ezaugarriak.
* Datuak: Q1722495
# Kallmerode

Kallmerode Alemaniako udalerria da. Turingia estatuan kokatuta dago, [[Eichsfeld (barrutia)|Eichsfeld]] barrutian. 2014an 605 biztanle zituen 5,59 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q552773
* Multimedia: Kallmerode / Q552773
# Kalliojärvi

Kalliojärvi aintzira Finlandiako Kemijärvi udalerrian dagoen aintzira bat da, Kemijoki ibaitik eta Posio udalerritik hurbil. Kemijärvi aintziren bihotzetik ateratzen diren aintzira txikitxoetako bat dugu hau, bizilagun dituen aintzirekin batera. Arrainen oparotasunagatik eta ur gardenengatik da ezaguna; izan ere, arrantzaren paradisua da eta hala nola, izokin eta perka antzeko arrain-mota ugari aurkitu daiteke bertan.
Inguruko landaredia basoen Lappi lurraldean aurkitzen diren landare ohikoak da; hala nola, azaleak, azeri-mahatsak eta urki zilarkarak.
Faunari dagokionez, igarabak edo urtxakurrak dira nagusi bertako uretan eta lehen aipaturiko izokin eta perka antzeko arrainez elikatzen dira. Altzeak, elur-oreinak eta hartz arreak dira inguruetan agertu daitezkeen ugaztun handi eta esanguratsuenak. Hegaztiei dagokienez, eskinoso abeslariak eta zapelatzak dira nagusi.
Aintzirak ez du uharterik eta urak Kemijoki ibaitik iritsi eta Kemijoki ibaiaren bitartez Kemijärvi aintziraraino iristen dira. Juujärvi herrixkatik gertu dago.

## Ikus, gainera

| Juujärvi herrixka Kemijärvi | Kemijärvi aintzira Kemijoki ibaia |

## Erreferentziak

* ↑ Pyhä-Luoston kansallispuisto

## Kanpo estekak

* Datuak: Q12261220
# Kallstadt

Kallstadt Alemaniako udalerria da. Renania-Palatinatua estatuan kokatuta dago, [[Bad Dürkheim (barrutia)|Bad Dürkheim]] barrutian. 2014an 1.214 biztanle zituen 6,58 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q22537
* Multimedia: Kallstadt / Q22537
# Kalletal

Kalletal Alemaniako udalerria da. Ipar Renania-Westfalia estatuan kokatuta dago, [[Lippe barrutia|Lippe]] barrutian. 2014an 13.849 biztanle zituen 112,42 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q242458
* Multimedia: Kalletal / Q242458
* Webgune ofiziala
# Kallijärvi aintzira

Kallijärvi aintzira Finlandiako Keminmaa udalerrien dagoen aintzira bat da, Kemijoki ibaitik hurbil.

## Ikus, gainera

| Kemijoki ibaia | Keminmaa | Laurila herrixka |

## Erreferentziak

* ↑ Keminmaako udala

## Kanpo estekak

* Datuak: Q12261218
# Kallikore (satelitea)

Kallikore (grekoa: Καλλιχόρη), edo Jupiter XLIV, Jupiter planetaren satelite natural bat da.

## Ezaugarri fisikoak

Kallichore satelite txikia da, 2 km-ko diametrokoa. Beste ezaugarri asko ez dira ezagunak. Jupiterren beste asteroide batzuena bezalako dentsitatea duela joz gero, haren masa 1,1 ×10$^{13}$ kg inguru izango da. Jupiter orbitatzen du batez beste 23,111 milioi kilometroko distantziatik, 717,8 eguneko orbitatze-periodoarekin, ekliptikarekiko 164,6º-ko inklinazioarekin, eta 0,2ko eszentrizitatearekin.

## Orbita

Kallikore satelitea Karme-ren taldekoa da, hau da, Jupiterren inguruan modu erretrogradoan planetatik 22.900.000 eta 24.100.000 km bitarteko distantziatik orbitatzen duten sateliteen taldekoa.

## Aurkikuntza

Hawaiiko Unibertsitateko astronomo-taldeak, S. Sheppard buru, aurkitu zuen 2003an. Aurkikuntzaren berri 2003ko martxoaren 7an eman zen, Jupiterren beste hiru sateliteren aurkikuntzaren berriarekin batera.

## Izendapena

Kallikore satelite-izena mitologia grekoko Kallikore pertsonaian du jatorria; Kallikore ninfetako bat zen, Zeusen alaba.
Hasieran, S/2003 J 11 izendapen sistematikoa eman zitzaion sateliteari; kode horrek adierazten du 2003an lehen aldiz ikusitako Jupiterren hamaikagarren satelitea zela. Kallikore behin betiko izena 2005eko martxoaren 30ean eman zitzaion, Jupiterren beste 9 sateliterekin batera.

## Kanpo estekak

* Datuak: Q17091
# Jamay (udalerria)

Jamay Mexikoko udalerri bat da. Jalisco estatuan kokatua dago. 2010ean 22.881 biztanle zituen 162,78 km²ko azaleran. Herriburua [[Jamay (Jamay)|Jamay]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q27796552
* Multimedia: Jamay Municipality / Q27796552
# Jambi

Jambi (indonesieraz: Provinsi Jambi, jawiz: جمبي‎) Indonesiako 34 probintzietako bat da, Sumatrako erdi-ekialdea hartzen duena. 50.058 kilometro koadroko eremua du, eta 2014an 3.408.542 biztanle zituen. Hiriburua Jambi hiria da.

## Kanpo estekak

* Datuak: Q2051
* Multimedia: Jambi / Q2051
# Jamala

Jamala (Susana Alimivna Jamaladinovna; Ox, Kirgizistan, 1983ko abuztuaren 27a), ukraniar abeslari, konpositore eta aktorea da. 2016ko Eurovision Abesti Leihaketa irabazteagatik ezagutzen zaio.

## Historia

Jamala Kirgizistanen jaio zen, hau Sobiet Batasunaren parte zenean. Bere aita Krimear Tatariarra da, eta ama Armeniarra. Jamalaren Krimear Tartaro arbasoak Stalinen 1944ko deportazioan iritsi ziren Ox-era, eta 1989an bueltatu ziren Krimeara. Haren armeniar familia Nagorno-Karabakhekoa da. Jamalaren ama-hizkuntza errusiera da, eta ukraniera ikasi zuen nerabezaroan. Krimeako tatareran idatzi izan arren, ez du hizkuntza honetan trebetasunik.

## Karrera
### Lehen lanak

Jamala musikan haurtzarotik dago murgilduta. Haren lehen grabazio profesionala bederatzi urte zituela egin zuen, Krimear Tartaro haur kantak abesten. Simferopolgo musika unibertsitatean ikasi zuen, eta Ukraniako Tchaikovsky musika akademia nazionalean atera zuen opera-kantari titulua. Bere lehen diskoa, For Every Heart, 2010ean argitaratu zuen, You are made of love edo It's me, Jamala bezalako abestiekin. Disko horretako Smile abestiarekin 2011ko Eurovisiongo ukraniar selekzioan parte hartu zuen, jendearen gustokoenetarikoa bihurtzen, baina azkenean erretiratu egin zen. Bere bigarren diskoa 2013an atera zuen, All or Nothing izenekoa. 2014an bere hirugarren diskoa atera zen, Thank you, eta 2015an Podykh.

### Eurovision 2016: ospera saltoa

Jamalak Ukrania 2016ko Eurovisionean ordezkatu zuen "1944" kantarekin. Kanta ingelesez eta krimeako tatareraz zegoen idatzita, eta bigarren finalerditik klasifikatu ostean, leihaketa irabaztea lortu zuen. Finalerdian, bigarren postuan amaitu zen Australiaren atzetik, geroago finalean 2. postua lortu zuen herrialdea. Finalari dagokionez, aipatzekoa da ez zituel ez epaimahaien ez telebotoaren botoak irabazi, bietan bigarren postuan amaitu zelarik. Hala ere, orokorrean batez besteko hoberena eta puntuaketa hoberena lortu zituen, guztira 534 puntu lortuz. Honek Ukraniaren bigarren garaipena suposatu zuen. Jamalak abestiaren letra 2014an idatzi zuen, bere birramonaren deportazioaren istorioa kontatuz. Kantaren gaiarengatik, Errusian kritika handiak sortu zituen, Errusia eta Ukraniaren arteko gerrari buruzko propaganda erabiltzen zuela esanez. Irabazi ondoren, Ukraniar presidente zen Viktor Poroshenkok Ukraniako jendearen artistaren saria eman zion, eta UNICEFeko bozeramaile egin zuten.

### Azken urteak

2017an, Eurovision Ukrainan ospatu zen, eta bertan Jamalak Zamanyly eta I believe in U kantak abestu zituen. Ondoren, 2018an, bere bosgarren diska argitaratu zuen, Kryla.

## Bizitza pertsonala

2017ko maiatzean, Jamala Bekir Suleimanovekin ezkondu zen Kieveko Kultur Zentru Islamikoan, jantzi tradizional bat soinean zuela, Nikah-a. Suleimanov fisikari eta matematikaria da, Kieveko Schevchenko Unibertsitatean graduatutakoa, eta Krimear tatariar musulmanen aldeko aktibista da.
* Datuak: Q2662517
* Multimedia: Jamala / Q2662517
# Jamapa (udalerria)

Jamapa Mexikoko udalerri bat da. Veracruz de Ignacio de la Llave estatuan kokatua dago. 2010ean 10.376 biztanle zituen 132,41 km²ko azaleran. Herriburua [[Jamapa (Jamapa)|Jamapa]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q20270890
* Multimedia: Jamapa Municipality / Q20270890
# Jamantau

Jamantau (baxkireraz: Яман тау, errusieraz: Ямантау) Uraletako mendi bat da, Errusiako Baxkortostan eskualdean kokatua. Itsas mailaren gainetik 1.640 m-ko garaiera du.

## Izena

Mendiaren izena "Jaman tau" (baxkireraz: Яман тау) hitzetatik dator. Hitzok "mendi gaizto" esan nahi dute bertako baxkirera hizkuntzaren aldaeran.

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .

## Kanpo estekak

* Datuak: Q1514176
* Multimedia: Yamantau / Q1514176
# Jambeiro (São Paulo)

Jambeiro Brasilgo udalerri bat da, São Pauloko estatuan kokatua. 6.717 biztanle ditu 184,413 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1759377
* Multimedia: Jambeiro (São Paulo) / Q1759377
# Jamala al-Baidhani

Jamala al-Baidhani (arabieraz: جمالة البيضاني‎; Al Aeoff, 1977 – Sana, 2012ko abenduaren 15a) yemendar aktibista izan zen, emakumeen eta pertsona desgaituen eskubideen alde borrokatu zena.

## Bizitza

Al Baidha eskualdeko Al Aeoff herrixkan jaio zen. Haur aktiboa zen zazpi urterekin meningitisa pairatu eta gaixotasunarekin lotutako konplikazioen ondorioz elbarri geratu zen arte. Indarberritu ondoren, Al-Baidhanik gurpil-aulkia erabili zuen mugitzeko. 1995ean, Gizarte Gaietako Ministerioan hasi zen lanean eta unibertsitatera ere joan zen. Gizarte-zientzietan lizentziatu zen.
1996an hasi zen diskriminazioari aurre egiten Yemengo gobernuan, baina geroago sentitu zuen gobernuan ezin zuela emakume desgaituei zerbitzuak eskaintzeko helburua lortu. 1998an, Al-Tahadi erakundea sortu zuen, emakume desgaituei laguntzen diena, eta 2006an Alesrar erakundea, desgaitasuna dutenentzako boluntario-lana koordinatzen laguntzen duena.
2007an, Ameriketako Estatu Batuetako enbaxadak Yemenen «emakume ausart» gisa omendu zuen. 2008an, Kuwaiteko enbaxadak 30.000 dolar eman zizkion bere erakunderako.
2012an, Al-Baidhani hil zen Sanan, arnas gaixotasun batekin lotutako konplikazioengatik. Majel Al-Dema hilerrian lurperatu zuten. 2013an, bigarren Balquis saria eman zioten Yemengo emakumeen garapenerako aparteko ekarpenagatik.

## Erreferentziak

* 1 2 3 4 (Ingelesez) «Speech in Honor of International Women's Day» Embassy of the United States in Sana'a Yemen 2010-03-08 jatorrizkotik artxibatua (artxibatze data: 2015-04-05) (Noiz kontsultatua: 2024-04-24).
* 1 2 3 (Arabieraz) «فقيدة الوطن.. رائدة العمل الخيري» Al Tahadi jatorrizkotik artxibatua (artxibatze data: 2016-03-04) (Noiz kontsultatua: 2024-04-24).
* 1 2 (Ingelesez) Al-Mohattwari, Asma. «Death Stole Them but Their Work Immortalized Them» National Yemen 2014-03-08.
* ↑ (Ingelesez) «Kuwait Embassy in Yemen Extends Donation to Disabled Society» Kuwait News Agency 2008-11-17 (Noiz kontsultatua: 2024-04-24).
* ↑ (Ingelesez) Al-Yarisi, Amal. «Woman Who Dedicated Life to Disabled Dies» Yemen Times 2012-12-17 jatorrizkotik artxibatua (artxibatze data: 2017-04-07) (Noiz kontsultatua: 2024-04-24).
* ↑ (Ingelesez) «Winners of Balquis Awards 2012-2014» Yemen LNG Journal 2 2014-07-05 jatorrizkotik artxibatua (artxibatze data: 2016-03-04) (Noiz kontsultatua: 2024-04-24).

## Kanpo estekak

* Datuak: Q20811058
# Jamalia-Nenetsia

Jamalia-Nenetsia edo Jamalia-Nenetsiako barruti autonomoa (errusieraz: Яма́ло-Не́нецкий автоно́мный о́круг, translit.: Jamalo-Nenetski avtonomny okrug; nenetseraz: Ямалы-Ненёцие автономной ӈокрук) Errusiako subjektu federal bat da, barruti autonomoa zehazki, Uraletako Barruti Federalean kokatua eta administratiboki Tiumen oblastaren menpe dagoena. 750.300 km²ko eremua du, eta 2010ean 522.904 biztanle baino ez zituen (0,7 biztanle km²ko dentsitatea). Hiriburua Salekhard da, eta hiri handienak Noiabrsk (110.620 biztanle) eta Novi Urengoi (104.107 biztanle).

## Historia

1930. urteko abenduaren 10ean sortu zuten Jamalia-Nenetsia barrutia.

## Geografia

Barruti autonomoak Mendebaldeko Siberiako ordokiaren iparraldea hartzen du. Mendebaldean dauden iparrraldeko Uralak alde batera utzita, ordoki eskerga da, zingira zabalez eta tundraz estalirik dagoena. Oso klima gogorra dago.

## Ekonomia

Jamalia-Nenetsian gas natural hobiak daude; izan ere, Errusiako bigarren gas-konpainia handienak, Novatekek, Salekharden dauka egoitza.

## Biztanleria

Petrolio-ekoizpenak eta industriak erakarrita, jatorri askotako kanpoko langile ugari joan dira Jamalia-Nenetsiara. Beraz, 2010eko erroldaren arabera, Nenets etniakoak biztanleria osoaren %5,9 ziren bakarrik. Beste jatorriren bateko biztanleak tatariarrak, ukrainarrak, errusiarrak (gehienak, %61,7), bielorrusiarrak, khantyak, azerbaijandarrak, baxkirrak, komi etniakoak eta moldaviarrak ziren, besteak beste.
| | 1939ko errolda | 1959ko errolda | 1970eko errolda | 1979ko errolda | 1989ko errolda | 2002ko errolda | 2010eko errolda$^1$ |
| Nenetsak | 13.454 (%29,3) | 13.977 (%22,4) | 17.538 (%21,9) | 17.404 (%11,0) | 20.917 (%4,2) | 26.435 (%5,2) | 29.772 (%5,9) |
| Khantyak | 5.367 (%11,7) | 5.519 (%8,9) | 6.513 (%8,1) | 6.466 (%4,1) | 7.247 (%1,5) | 8.760 (%1,7) | 9.489 (%1,9) |
| Komiak | 4.722 (%10,3) | 4.866 (%7,8) | 5.445 (%6,8) | 5.642 (%3,6) | 6.000 (%1,2) | 6.177 (%1,2) | 5.141 (%1,0) |
| Selkupak | 87 (%0,2) | 1.245 (%2,0) | 1.710 (%2,1) | 1.611 (%1,0) | 1.530 (%0,3) | 1.797 (%0,4) | 1.988 (%0,4) |
| Errusiarrak | 19.308 (%42,1) | 27.789 (%44,6) | 37.518 (%46,9) | 93.750 (%59,0) | 292.808 (%59,2) | 298.359 (%58,8) | 312.019 (%61,7) |
| Ukrainarrak | 395 (%0,9) | 1.921 (%3,1) | 3.026 (%3,8) | 15.721 (%9,9) | 85.022 (%17,2) | 66.080 (%13,0) | 48.985 (%9,7) |
| Tatariarrak | 1.636 (%3,6) | 3.952 (%6,3) | 4.653 (%5,8) | 8.556 (%5,4) | 26.431 (%5,3) | 27.734 (%5,5) | 28.509 (%5,6) |
| Besteak | 871 (%1,9) | 3.065 (%4,9) | 3.574 (%4,5) | 9.694 (%6,1) | 54.889 (%11,1) | 71.664 (%14,1) | 74.625 (%14,3) |
| $^1$ 17.517 pertsona datu base administratiboetan erregistratu ziren talde etnikoa adierazi gabe. Multzo horretako banaketa etnikoa adierazi zutenena bezalakoa zela jo da. ||||||||
Bestalde, 2005. urteko datuen arabera, urte horretan 7.148 ume jaio ziren Jamalia-Nenetsian, eta 3.099 lagun hil ziren.

## Erreferentziak

* 1 2 3 4 5 «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru
* ↑ Yamalo-Nenets Global.britannica.com

## Kanpo estekak

* Datuak: Q6407
* Multimedia: Yamalo-Nenets Autonomous Okrug / Q6407
# José Afonso

José Manuel Cerqueira Afonso dos Santos, José Afonso edo Zeca Afonso (Aveiro, Portugal, 1929ko abuztuaren 2a – Setúbal, Portugal, 1987ko otsailaren 23a) abeslaria, letragilea eta idazlea izan zen. Arlo politikoan, bere herrialdeko diktaduraren (1933-1974) aurkako konpromisoagatik nabarmendu zen. Halaber, Coimbrako fadoa landu zuen.

## Diskografia

* Balada do Outono (1960, EP)
* Baladas de Coimbra (1962, EP)
* Ó vila de Olhão (1964, single)
* Cantares de José Afonso (1964, EP)
* Baladas e canções (1964)
* Cantares de andarilho (1968)
* Contos velhos rumos novos (1969)
* Menina dos olhos tristes (1969, single)
* Traz outro amigo também (1970)
* Cantigas do Maio (1971)
* Eu vou ser como a toupeira (1972)
* Venham mais cinco (1973)
* Coro dos tribunais (1974)
* Viva o poder popular (1974, single)
* Grândola, vila morena (1974, EP)
* Com as minhas tamanquinhas (1976)
* Enquanto há força (1978)
* Fura fura (1979)
* Ao vivo no Coliseu (1983, album bikoitza)
* Como se fora seu filho (1983)
* Galinhas do mato (1985)

## Bibliografia

* Cantares (1968)
* Cantar de Novo (1969)
* Quadras Populares (1980)
* Textos e Canções (1986)

## Ikus, gainera

* Grândola, Vila Morena
* Portugalgo musika

## Kanpo estekak

* (Portugesez) Associação José Afonso
* Datuak: Q559269
* Multimedia: José Afonso / Q559269
# José Agustín Goytisolo

José Agustín Goytisolo Gay (Bartzelona, 1928ko apirilaren 13a - Bartzelona, 1999ko martxoaren 19a) espainiar olerkari eta saiakeragilea izan zen.

## Bizitza eta lanak

Juan (1931n sortua) eta Luis Goytisoloren (1935n sortua) anaia zaharrena zen. Ama, Julia Gay, 1938an hil zen, frankisten bonbardaketa batean. Gertaera honek familia osoa astindu zuen, baina bereziki José Agustín. Izan ere, honek Julia izena jarri zion bere alabari, eta Palabras para Julia (Juliarentzako hitzak) olerkian bi emakumeak, maitasun eta desiraz, batu zituen.
Bartzelonako Unibertsitatean zuzenbidea ikasten hasi zen, baina Madrilen amaitu zuen. Hiri honetako Nuestra Señora de Guadalupe unibertsitate egoitzan bizi izan zen garaian, José Angel Valente eta José Manuel Caballero Bonald poetak ezagutu zituen. Belaunaldi hartako beste idazle batzuk bezala (Juan García Hortelano, Carmen Martín Gaite, Luis Martín-Santos), Francoren diktaduraren aurkako jarrera izateaz gain, bizitzarekin ere oso konprometiturik zegoen: gauzale, edale, bohemio eta liberala.
1954an Adonáis Sariaren akzesita irabazi zuen El retorno idazlanarekin, 1956an Boscán Saria Salmos al viento liburuarekin eta 1959an Ausias March Saria Claridad lanarekin. 1961ean Años decisivos poema-liburuan bildu zituen aurreko bilduma guztiak. Idazle oparoa izan zen, eta eguneroko hizkuntza erabili zuen, maila xumekoa maiz. Ironia ere handia zuen, eta bere esperientzia dute oinarri bere lanek. Harenak dira: Algo sucede (1968), Bajo tolerancia (1973), Taller de arquitectura (1976), Del tiempo y del olvido (1977), Palabras para Julia (1979), A veces gran amor (1981) eta Sobre las circunstancias (1983). Azken urteetan argitaratu zituen poema-liburuen artean, ohargarrienetako bat La noche le es propicia da, 1992an Espainiako Kritika Saria jaso zuena. Aipagarria da katalanezko poesia garaikidea gaztelaniara itzultzen egin zuen lana.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* 1 2 3 Luis Antonio de VILLENA: José Agustín Goytisolo El poder de la palabra. Epdlp.com
* ↑ Premios y Accesits Adonáis desde 1943 Rialp.com
* ↑ Premio de la Crítica El poder de la palabra. Epdlp.com

## Genealogia

Zuhaitz genealogikoa :
Antonio Goytisolo Digat
José María Goytisolo Taltavull
José Agustín Goytisolo
Julia Gay Vives :

## Kanpo loturak

* Jose Agustin Goytisolo Euskarari ekarriak. Ekarriak.armiarma.eus
* (Katalanez) (Gaztelaniaz) Fons personals José Agustín Goytisolo Bib.uab.cat
* Datuak: Q1708911
* Multimedia: José Agustín Goytisolo / Q1708911
# José Agüero

José Agüero Ereño, (Bilbo, 1913ko urtarrilaren 20a - Madril, 1997ko apirilaren 11), bizkaitar toreatzailea izan zen.

## Biografia

Aita errioxarra eta ama bilborra zituen, Martín eta Manuel bere anaiak, hurrenez hurren, nobillero eta banderillero izan ziren. 1929ko maiatzaren 30ean debutatu zuen eta 1934ra arte aritu zen.

## Erreferentziak

* ↑ Toreros de hierro. (1. argitaraldia) Bilbo: Bilbao Bizkaia Kutxa, 47–48 or. ISBN 84-8056-016-9..
* Datuak: Q5937390
# José Adrián Bonilla

Jose Adrian Bonilla (Supia, Costa Rica, 1978ko apirilaren 28a -) Costa Ricako txirrindularia da.
2004an txirrindularitza profesionalean debutatu zuen Comunidad Valenciana taldearekin.

## Palmaresa

2003
* Zamorako Itzulia eta etapa bat
* Galiziako Itzulia
2004
* Extremadurako Itzuliko etapa bat
2005
* 6. Joaquim Agostinho Garaikurran
2006
* 6. Andaluziako Itzulian

## Taldeak

| Urtea | Taldea |
| 2004-2006 | Comunidad Valenciana |
| 2007 | Fuerteventura-Canarias |

## Kanpo estekak

* Datuak: Q1366928
* Multimedia: José Adrián Bonilla / Q1366928
# José Aguirre (futbolaria)

José Aguirre (Guayaquil, Guayas probintzia, Ekuador, 1983ko urtarrilaren 5a) Ekuadorreko futbolari ohia da. Ezker hegaleko jokalaria zen. Ekuadorko futbol selekzioarentzat aritu da.

## Ibilbidea

José Aguirre futbolari gisa jaio zen Rocafuerte FC taldean. 2000. urtean Emelec-era pasa zen eta 18 eta 20 urtez azpiko kategorietan jokatzen hasi zen. Hasieran erdilari moduan hasi zen, baina apurka-apurka ezker hegaleko postuarekin geratu zen, eta otsailaren 13an lortu zuen debuta 2001eko Libertadores Kopan, Olimpiaren aurka, George Capwell estadioan. Denboraldi hartan Ekuadorreko txapeldun atera zen. 20 urtez azpiko ekuadortar gazte hautatua ere izan zen.
Ekuadorreko Selekzioak deitu du batzuetan, baina bere debuta 2006an izan zen, Luis Fernando Suarez orduko zuzendari teknikoak deitu zionean.
Emelecen hamar urtez egon ondoren, 2009ko abenduan kontratua bukatzean, Deportivo Quitorekin bi urterako kontratua egin zuen.
Ondoren, Deportivo Quiton, non ez zuen lesio eta aukera faltagatik arazo handirik izan; Riobambako agintaritzarekin hainbat egunez negoziatzen egon ondoren, 'Flaco-k', azkenean, akordioa lortu zuen 'Ciclón-eko' kamiseta urtebeterako janzteko, sinatutako kontratuaren arabera.

## Selekzio nazionala

Lau aldiz izan da internazionala Ekuadorreko Futbol Selekzioarekin. 2006ko irailaren 6an egin zuen debuta, Peruren aurkako lagunarteko partidan, New Jerseyn, eta 1-1 berdinduta bukatu zuen.

## Erreferentziak

* ↑ AzulyPlomo - Aguirre jugará su sexta copa. .

## Kanpo estekak

* Datuak: Q5937346